 Fiscul din Ucraina a scos la licitație chiloții datornicilor.
Fiscul ucrainean a scos la licitație zeci de perechi de chiloți. Prețul chiloților încep de la 19 grivne, aproape 3 lei. Numărul ucrainenilor datornici la fisc a crescut cu 300.000 anul trecut, potrivit datelor oficiale transmise de BBC Ucraina.
În Ucraina, până și lenjeria intimă este scoasă la licitație, în urma raidurilor executorilor judecătorești asupra datornicilor, scrie BBC.Pe un site al ministerului ucrainean al justiției pentru licitații online au fost scoși la vânzare zeci de perechi de chiloți cu etichetă. Prețurile încep de la 19 grivne, aproape 3 lei.Au existat, de asemenea, cazuri în care statul ucrainean a scos la licitație vaci și oi. Din cauza pandemiei de coronavirus, numărul datornicilor a crescut cu 300.000 anul trecut, potrivit datelor oficiale transmise de BBC Ucraina.În Ucraina sunt înregistrați peste 2 milioane de oameni cu datorii la fisc.Anul trecut a fost un val de revoltă și indignare pe rețelele sociale din Ucraina după ce au fost scoși la vânzare doi câini de companie confiscați.Un deputat, Yevgeniy Brahar, a devenit ținta glumelor după ce a sugerat că un pensionar cu dificultăți ar trebui să-și vândă câinele pentru a-și plăti facturile.